ପାଇରିଫର୍ମିସ ସିଣ୍ଡ୍ରୋମ  (ଇଂରାଜୀ ଭାଷାରେ ) ଏକ ବେମାରୀ ଯାହା ପାଇରିଫର୍ମିସ ମାଂସପେଶୀ   ଚାରିପାଖରେ ସିଆଟିକ ସ୍ନାୟୁ   ଚାପିହେବା ଫଳରେ ହେଉଥିବା ବିଶ୍ୱାସ କରାଯାଏ  । ପିଚା ଯନ୍ତ୍ରଣା ଓ ପିଚାରୁ   ଗୋଡ଼ ପର୍ଯ୍ୟନ୍ତ କାଲୁଆ ଅନୁଭବ ହୋଇଯାଏ । ବସିଲେ ଓ ଦୌଡ଼ିଲେ ଯନ୍ତ୍ରଣା ଅସ‌ହ୍ୟ ହୋଇଯାଏ । ଗ୍ଲୁଟିଆଲ ମାଂସପେଶୀ   ଆଘାତପ୍ରାପ୍ତ ହେଲେ, ପାଇରିଫର୍ମିସ ପେଶୀ ସ୍ପାଜ୍ମ ହେଲେ ବା ଅତି ବ୍ୟବ‌ହାର   କଲେ ଓ ଗଠନ ବ୍ୟତିକ୍ରମ ଥିଲେ ଏହି ରୋଗ ହୋଇପାରେ । କେତେକ ଖେଳାଳୀଙ୍କର ଏହି ରୋଗ ହେବା ମଧ୍ୟ ଜଣାଯାଏ । କୌଣସି ନିର୍ଣ୍ଣୟାତ୍ମକ ପରୀକ୍ଷା ନଥିବାରୁ ଏହି ରୋଗ ଚିହ୍ନିବା କଷ୍ଟକର ହୁଏ । କେତେକ ପରୀକ୍ଷା ନିର୍ଣ୍ଣୟରେ ସାହାଯ୍ୟକାରୀ ହୁଏ । ମେଡିକାଲ ଇମେଜିଙ୍ଗରେ   ସାଧାରଣ ଦେଖାଯାଏ । ପିଆଇଡି   ରୋଗ ଏହିଭଳି ଲକ୍ଷଣ ସୃଷ୍ଟିକରେ । ଲକ୍ଷଣ ସୃଷ୍ଟି କରୁଥିବା କାମ ନ‌କରିବାକୁ ଉପଦେଶ ଦିଆଯିବା ସ‌ହିତ ସ୍ଟ୍ରେଚିଙ୍ଗ  , ଫିଜିଓଥେରାପି   ଓ ଏନଏସଏଆଇଡି ଦିଆଯାଏ । ଏଥିରେ ଉପଶମ ନହେଲେ କର୍ଟିକୋସ୍ଟିରଏଡ ବା ବୋଟୁଲିନମ ଟକ୍ସିନ   ଇଞ୍ଜେକସନ ଦିଆଯାଇପାରେ । ସାଧାରଣତଃ ଅପରେଶନ ନିମନ୍ତେ ଉପଦେଶ ଦିଆଯାଏନାହିଁ । ଏ ରୋଗ ସାଧାରଣ ବା ଅଳ୍ପ ସାଧାରଣ, ଏ ବିଷୟରେ ମତୈକ୍ୟ ନାହିଁ ।